ระเบียบองค์การบริหารส่วนตำบลพรหมณีระเบียบองค์การบริหารส่วนตำบลพรหมณีว่าด้วยข้อมูลข่าวสารขององค์การบริหารส่วนตำบลพรหมณีพ.ศ. ๒๕๕๐ โดยที่พระราชบัญญัติข้อมูลข่าวสารของราชการ พ.ศ.๒๕๔๐ มาตรา ๙ ภายใต้บังคับมาตรา ๑๔ และมาตรา ๑๕ให้หน่วยงานของรัฐต้องจัดให้มีข้อมูลข่าวสารของราชการอย่างน้อยตามที่กำหนดไว้ให้ประชาชนเข้าตรวจดูได้ประกอบกับประกาศคณะกรรมการข้อมูลข่าวสารของราชการ ข้อ ๔ เรื่องหลักเกณฑ์และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจดูลงวันที่ ๔ กุมภาพันธ์ ๒๕๔๑ กำหนดให้หน่วยงานของรัฐจะกำหนดระเบียบปฏิบัติเพื่อรักษาความเป็นระเบียบเรียบร้อยหรือความปลอดภัยก็ได้นายกองค์การบริหารส่วนตำบลพรหมณี จึงออกระเบียบปฏิบัติว่าด้วยข้อมูลข่าวสารขององค์การบริหารส่วนตำบลพรหมณี ไว้ดังต่อไปนี้ข้อ ๑ ระเบียบนี้เรียกว่า ระเบียบองค์การบริหารส่วนตำบลพรหมณีว่าด้วยข้อมูลข่าวสารขององค์การบริหารส่วนตำบลพรหมณี พ.ศ. ๒๕๕๐ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้ข้อมูลข่าวสาร หมายความว่าข้อมูลข่าวสารตามกฎหมายว่าด้วยข้อมูลข่าวสารของราชการที่อยู่ในความครอบครองหรือควบคุมดูแลขององค์การบริหารส่วนตำบลพรหมณีองค์การบริหารส่วนตำบล หมายความว่าองค์การบริหารส่วนตำบลพรหมณีส่วนราชการ หมายความว่าส่วนราชการในสังกัดองค์การบริหารส่วนตำบลพรหมณี ระดับ/ตามโครงสร้างการแบ่งส่วนราชการศูนย์ข้อมูลข่าวสาร หมายความว่าศูนย์ข้อมูลข่าวสารขององค์การบริหารส่วนตำบลพรหมณี ที่จัดตั้งขึ้นตามโครงการจัดตั้งศูนย์ข้อมูลข่าวสารคณะกรรมการ หมายความว่าคณะกรรมการข้อมูลข่าวสารขององค์การบริหารส่วนตำบลพรหมณีนายกองค์การบริหารส่วนตำบล หมายความว่านายกองค์การบริหารส่วนตำบลพรหมณีข้อ ๔ ให้นายกองค์การบริหารส่วนตำบลรักษาการตามระเบียบนี้และให้มีอำนาจออกประกาศ หรือคำสั่งเพื่อประโยชน์ในการปฏิบัติตามระเบียบนี้ในกรณีที่มีปัญหาเกี่ยวกับการปฏิบัติตามระเบียบนี้ ให้นายกองค์การบริหารส่วนตำบลเป็นผู้วินิจฉัยชี้ขาดคำวินิจฉัยนั้นให้เป็นที่สุดข้อ ๕ ให้มีคณะกรรมการข้อมูลข่าวสารขององค์การบริหารส่วนตำบลพรหมณีประกอบด้วย ปลัดองค์การบริหารส่วนตำบลพรหมณี เป็นประธานกรรมการหัวหน้าส่วนราชการในสังกัดองค์การบริหารส่วนตำบลพรหมณีเป็นกรรมการและข้าราชการในสังกัดสำนักงานปลัดองค์การบริหารส่วนตำบลพรหมณีสองคนเป็นเลขานุการคนหนึ่ง และผู้ช่วยเลขานุการอีกคนหนึ่งข้อ ๖ ให้คณะกรรมการมีหน้าที่ให้คำแนะนำหรือเสนอความเห็นต่อนายกองค์การบริหารส่วนตำบลเกี่ยวกับเรื่องดังต่อไปนี้(๑) การกำหนดนโยบาย หลักเกณฑ์หรือมาตรการเกี่ยวกับการบริหาร การจัดระบบการขออนุญาต และการบริการข้อมูลข่าวสาร(๒) การกำหนดประเภทของข้อมูลข่าวสารที่ลงพิมพ์ในราชกิจจานุเบกษารวมทั้งการจัดพิมพ์ และการเผยแพร่ข้อมูลข่าวสารต่างๆ(๓)การกำหนดหลักเกณฑ์การพิจารณาประเภทข้อมูลข่าวสารที่เปิดเผยข้อมูลข่าวสารที่ไม่ต้องเปิดเผย และข้อมูลข่าวสารที่เป็นความลับของราชการ(๔) การกำหนดประเภทของข้อมูลข่าวสารที่ควรจัดเก็บไว้ที่สำนักงานหรือส่งไปยังหอจดหมายเหตุแห่งชาติ กรมศิลปากรหรือหน่วยงานอื่นของรัฐที่กำหนดในพระราชกฤษฎีกาที่ออกตามความในกฎหมายว่าด้วยข้อมูลข่าวสารของราชการ(๕) ปัญหาหรืออุปสรรครวมทั้งแนวทางในการแก้ไขปัญหาหรืออุปสรรคที่เกี่ยวกับการดำเนินการตามระเบียบนี้(๖)หน้าที่อื่นตามที่นายกองค์การบริหารส่วนตำบลมอบหมายข้อ ๗ การประชุมของคณะกรรมการต้องมีกรรมการมาประชุมไม่น้อยกว่ากึ่งหนึ่งของกรรมการทั้งหมดจึงจะเป็นองค์ประชุมถ้าประธานกรรมการไม่อยู่ในที่ประชุมหรือไม่อาจปฏิบัติหน้าที่ได้ให้กรรมการที่มาประชุมเลือกกรรมการคนหนึ่งเพื่อทำหน้าที่ประธานในที่ประชุมการวินิจฉัยชี้ขาดของที่ประชุมให้ถือเสียงข้างมากกรรมการคนหนึ่งให้มีเสียงหนึ่งในการลงคะแนน ถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดข้อ ๘ ให้ส่วนราชการในสังกัดจัดแยกประเภทข้อมูลข่าวสารที่อยู่ในความครอบครองหรือควบคุมดูแลโดยให้แยกออกเป็นประเภทตามกฎหมายว่าด้วยข้อมูลข่าวสารของราชการ ดังนี้(๑) ข้อมูลข่าวสารที่ลงพิมพ์ในราชกิจจานุเบกษา(๒)ข้อมูลข่าวสารที่จัดไว้ให้ประชาชนเข้าตรวจดูได้(๓) ข้อมูลข่าวสารอื่นการจัดแยกประเภทข้อมูลข่าวสารตามวรรคหนึ่งให้คำนึงถึงลักษณะของข้อมูลข่าวสารตามกฎหมายว่าด้วยข้อมูลข่าวสารของราชการด้วยว่าเป็นข้อมูลข่าวสารที่จะเปิดเผยก็ได้ให้ส่วนราชการในสังกัดจัดส่งข้อมูลข่าวสารตาม (๑)และ (๒) ไปยังศูนย์ข้อมูลข่าวสารโดยเร็วส่วนราชการในสังกัดจัดให้มีเจ้าหน้าที่เพื่อควบคุมดูแล ตรวจสอบ ติดตามและประสานงานในการดำเนินการตามวรรคหนึ่งและวรรคสามให้เป็นไปด้วยความเรียบร้อยและทันสมัยอยู่เสมอข้อ ๙ ให้ศูนย์ข้อมูลข่าวสารจัดทำดรรชนีข้อมูลข่าวสารตามข้อ๘ (๑) และ (๒) ที่อยู่ในความครอบครองหรือควบคุมดูแลโดยให้มีรายละเอียดเพียงพอที่ประชาชนสามารถค้นหาข้อมูลข่าวสารได้เองข้อ ๑๐ ผู้ใดประสงค์จะเข้าตรวจดูหรือถ่ายสำเนาข้อมูลข่าวสารให้ยื่นคำขอต่อเจ้าหน้าที่ของศูนย์ข้อมูลข่าวสารให้เจ้าหน้าที่ซึ่งได้รับคำขอตรวจสอบว่าข้อมูลข่าวสารตามคำขอนั้นเป็นข้อมูลข่าวสารที่อยู่ในความครอบครองหรือควบคุมดูแลขององค์การบริหารส่วนตำบลพรหมณีหรือของหน่วยงานของรัฐแห่งอื่น และให้ดำเนินการดังต่อไปนี้(๑)ในกรณีที่ข้อมูลข่าวสารอยู่ในครอบครองหรือควบคุมดูแลขององค์การบริหารส่วนตำบลพรหมณีให้เสนอเรื่องต่อบุคคลตามข้อ ๑๑ (๑) เพื่อพิจารณา(๒)ในกรณีที่ข้อมูลข่าวสารอยู่ในความครอบครองหรือควบคุมดูแลของหน่วยงานของรัฐแห่งอื่นให้เจ้าหน้าที่ให้คำแนะนำแก่ผู้ยื่นคำขอเพื่อไปยื่นคำขอต่อหน่วยงานของรัฐที่ควบคุมดูแลข้อมูลข่าวสารนั้นโดยไม่ชักช้าข้อ ๑๑ ให้บุคคลดังต่อไปนี้เป็นผู้มีอำนาจอนุญาตให้ตรวจดูหรือให้ทำสำเนาข้อมูลข่าวสาร(๑) ปลัดองค์การบริหารส่วนตำบลหรือรองปลัดองค์การบริหารส่วนตำบล หรือผู้ซึ่งปลัดองค์การบริหารส่วนตำบลมอบหมายสำหรับข้อมูลข่าวสารที่อยู่ในความครอบครองหรือควบคุมดูแลขององค์การบริหารส่วนตำบลพรหมณีเว้นแต่ข้อมูลข่าวสารนั้นเป็นข้อมูลข่าวสารลับในกรณีที่ไม่อาจวินิจฉัยได้ว่าข้อมูลข่าวสารใดเป็นข้อมูลข่าวสารที่เปิดเผยได้หรือไม่ให้ปลัดองค์การบริหารส่วนตำบลเสนอเรื่องพร้อมความเห็นต่อบุคคลตาม (๒)เพื่อพิจารณาวินิจฉัย(๒) นายกองค์การบริหารส่วนตำบลหรือรองนายกองค์การบริหารส่วนตำบลซึ่งนายกองค์การบริหารส่วนตำบลมอบหมายสำหรับข้อมูลข่าวสารทุกประเภทข้อ ๑๒ ในกรณีที่ผู้มีอำนาจอนุญาตมีคำสั่งอนุญาตตามคำขอให้ผู้ยื่นคำขอตรวจดูหรือรับสำเนาข้อมูลข่าวสารนั้น ณศูนย์ข้อมูลข่าวสารขององค์การบริหารส่วนตำบลพรหมณีข้อ ๑๓ ในกรณีที่ผู้มีอำนาจอนุญาตมีคำสั่งไม่เปิดเผยข้อมูลข่าวสารให้แจ้งคำสั่งพร้อมเหตุผลให้ผู้ยื่นคำขอทราบและแจ้งให้ทราบถึงสิทธิและกำหนดเวลาในการอุทธรณ์ต่อคณะกรรมการวินิจฉัยการเปิดเผยข้อมูลข่าวสารข้อ ๑๔ ข้อมูลข่าวสารใดหากมีกฎหมาย ระเบียบ ประกาศคำสั่ง หรือมติคณะรัฐมนตรี กำหนดวิธีปฏิบัติเกี่ยวกับการขอข้อมูลข่าวสารและการอนุญาตไว้เป็นพิเศษให้ปฏิบัติตามกฎหมาย ระเบียบ ประกาศ คำสั่ง หรือมติคณะรัฐมนตรีดังกล่าวด้วยข้อ ๑๕ สำนักงานปลัดองค์การบริหารส่วนตำบลพรหมณีเป็นหน่วยงานรับผิดชอบดำเนินงานศูนย์ข้อมูลข่าวสารองค์การบริหารส่วนตำบลพรหมณีมีหน้าที่ให้บริการข้อมูลข่าวสารตามระเบียบนี้และประสานงานกับส่วนราชการในสังกัดเพื่อประโยชน์ในการปฏิบัติตามระเบียบนี้ ในการนี้ให้จัดให้มีเจ้าหน้าที่ประจำเพื่อดำเนินการดังกล่าวข้อ ๑๖ ให้เจ้าหน้าที่จัดทำสำเนาหรือสำเนาที่มีคำรับรองถูกต้องของข้อมูลข่าวสารที่มีผู้ยื่นคำขอภายในวันทำการนั้นถ้าไม่อาจดำเนินการภายในวันทำการนั้น ให้แจ้งกำหนดวันและเวลา เพื่อให้ผู้ยื่นคำขอมารับแต่ต้องไม่เกินสิบห้าวันทำการในกรณีที่มีเหตุจำเป็นอาจขยายระยะเวลาออกไปได้แต่ต้องไม่เกินสามสิบวันทำการการจัดทำสำเนาที่มีคำรับรองถูกต้องของข้อมูลข่าวสารตามวรรคหนึ่งให้ข้าราชการตั้งแต่ระดับ ๓ ขึ้นไปซึ่งรับผิดชอบข้อมูลข่าวสารนั้นเป็นผู้รับรองโดยลงลายมือชื่อ พร้อมทั้งชื่อตัว ชื่อสกุลและตำแหน่ง ตลอดจนวันเดือนปี ให้ชัดเจนในการดำเนินการตามวรรคหนึ่งเจ้าหน้าที่อาจพิจารณาส่งสำเนาข้อมูลข่าวสารทางไปรษณีย์ลงทะเบียนตอบรับก็ได้ แต่การส่งสำเนาข้อมูลข่าวสารโดยวิธีนี้ผู้ยื่นคำขอต้องชำระค่าธรรมเนียมการทำสำเนาหรือการรับรองสำเนาข้อมูลข่าวสารและค่าส่งทางไปรษณีย์ลงทะเบียนตอบรับไว้แล้วจึงจะดำเนินการให้ได้ข้อ ๑๗ ค่าธรรมเนียมการทำสำเนาและการรับรองสำเนาข้อมูลข่าวสารให้เป็นไปตามอัตราในประกาศของคณะกรรมการข้อมูลข่าวสารของราชการ เรื่องการเรียกค่าธรรมเนียมการขอสำเนา หรือขอสำเนาที่มีคำรับรองถูกต้องของข้อมูลข่าวสารของราชการลงวันที่ ๗ พฤษภาคม ๒๕๔๒ ค่าธรรมเนียมตามวรรคหนึ่งให้ชำระที่ส่วนการคลังองค์การบริหารส่วนตำบลพรหมณี เพื่อเป็นรายได้ขององค์การบริหารส่วนตำบลประกาศณ วันที่ ๑๖ กุมภาพันธ์ พ.ศ. ๒๕๕๐ทองมีจันทร์พงษ์นายกองค์การบริหารส่วนตำบลพรหมณีโสรศ/ผู้จัดทำ๘มิถุนายน ๒๕๕๐[๑] ราชกิจจานุเบกษาเล่ม ๑๒๔/ตอนพิเศษ ๖๓ ง/หน้า ๑๔๒/๒๕ พฤษภาคม ๒๕๕๐